**LIKOVNA UMETNOST (8. 5. 2020)**

Danes boš kiparil. Izdelavi likovnega izdelka boš namenil 4 šolske ure. To pomeni, da imaš za izdelavo tega izdelka 14 dni časa.

**Rok za oddajo fotografij izdelka je 21. 5. 2020.**

Za začetek si oglejte fotografijo egipčanske sfinge.



Kip egipčanske sfinge je velik in težak. Pri kiparstvu govorimo o takšnih kipih, da so masivni, imajo izrazito maso.

Sedaj pa si oglej nekaj skulptur Davida Smitha.

 

Ti kipi so moderni. Ne vidimo, kaj je upodobljeno, saj je v njih umetnik izrazil svoje osebno doživljanje. Uporabljen je drugačen material (kovinske žice in palice.) kot pri egipčanski sfingi. Zaradi materiala Smithovi kipi nimajo močne mase, delujejo lahkotno.

Najprej zaščiti mizo s časopisnim papirjem. Potreboval boš žico in klešče.

**Likovna naloga**

Tako kot si videli pri Davidu Smithu, boš tudi ti iz žice oblikoval lahkoten kip.

Likovni motiv: Živalska figura

Pri oblikovanju bodi ustvarjalen; figura naj nekaj izraža, npr. skače, pleza, se vzpenja, leži, se pase …

**Demonstracija postopka**

1. Vzamemo približno 2 m žice in jo najprej na obeh koncih zavihamo. Pazljivi moramo namreč biti, da ne bi koga žica opraskala ali zadela v oko.
2. Žice ne razrežemo, pač pa figuro oblikujemo iz enega kosa.
3. Približno na polovici žice pričnemo s pregibanjem oblikovati kipec. Vsak pregib stisnemo po potrebi tudi s kleščami.
4. Če bi nam zmanjkalo žice za dokončanje izdelka, dodamo nov kos.
5. Na koncu, če želimo, lahko dele figure dopolnimo s papirno kašo.

Recept za papirno kašo

Časopisni papir natrgamo na manjše kose in ga dobro namočimo v vodi. Potem ga dobro premešamo in stisnemo vodo iz njega. V nastalo maso dodamo malo lepila za les. Dobimo glini podobno maso. Ko se ta posuši, postane trda.

Izdelki učencev:

|  |  |
| --- | --- |
| DSC_3040.jpg | DSCN9802.JPGzica_konj.jpg |